താലിബാന് പ്രതികാരം ചെയ്യും 700 വനിതാ പോലീസുദ്യോഗസ്ഥരെ ഉടന് പുറത്തെത്തിക്കണം: യൂറോപ്യന് യൂണിയന് മുന്നറിയിപ്പുമായി ഡച്ച് പോലീസ് ബ്രസല്സ്: അഫ്ഗാനിലെ പോലീസ് വിഭാഗത്തില് പ്രവര്ത്തിച്ചിരുന്ന സ്ത്രീകളുടെ സുരക്ഷ യില് ആശങ്കയറിയിച്ച് ഡച്ച് പോലീസ് വിഭാഗം. താലിബാന് അഫ്ഗാനില് പോലീസ് വിഭാഗത്തില് പ്രവര്ത്തിച്ചവരെ കൊന്നൊടുക്കുമെന്നാണ് മുന്നറിയിപ്പ് നല്കിയത്. 700 വനിത പോലീസുദ്യോഗസ്ഥരെ താലിബാന് തിരയുകയാണെന്നുമാണ് ഡച്ച് പോലീസ് പറയുന്നത്. യൂറോപ്യന് യൂണിയന് രേഖാമൂലം നല്കിയ പരാതിയിലാണ് അഫ്ഗാനിലെ സ്ത്രീകള് നേരിടുന്ന വെല്ലുവിളി വിശദീകരിച്ചത്. യൂറോപ്യന് യൂണിയന്റെ സൈനിക വിഭാഗവും ഡച്ചു പോലീസുമാണ് അഫ്ഗാനിലെ പോലീസ് സേനയിലുള്ള വനിതകളെ പരശീലിപ്പിച്ചത്. അഫ്ഗാന് ഭരണകൂടത്തിന്റെ ഭാഗമായിരുന്നപ്പോഴും 4000 വനിതാ ഉദ്യോഗസ്ഥര് വിദേശ സൈനികര്ക്ക് പിന്തുണ നല്കിയിരുന്നുവെന്നും ഡച്ച് പോലീസ് രേഖാമൂലം അറിയിച്ചു. അഫ്ഗാനിലെ മനുഷ്യവകാശ കേസുകള്, സ്ത്രീപീഡനങ്ങള്, ബാലപീഡനങ്ങള് എന്നിവ അന്വേഷിച്ചിരുന്നത് വനിതാ പോലീസ് വിഭാഗമായിരുന്നു. ഇത്തരം സംഭവങ്ങളുടെ എല്ലാ പ്രാദേശിക ഫയലുകളും പരിശോധിച്ചിരുന്നതും കേസുകള് എടുത്തിരുന്നതും വനിതാ പോലീസുകാരായിരുന്നുവെന്നും റിപ്പോര്ട്ടില് പറയുന്നു. കടുത്ത ഭീഷണിയിലാണ് അഫ്ഗാനിലെ മുന് വനിതാ പോലീസുകാരുള്ളത്.കഴിഞ്ഞ ഒരു മാസത്തിനിടെ നാലു മുന് പോലീസുകാരായ വനിതകളെ തെരഞ്ഞുപിടിച്ച് താലിബാന് ഭീകരര് വെടിവെച്ച് കൊന്നതായി റഷ്യ അറിയിച്ചിരുന്നു. താലിബാന് ഭരണത്തിലേ റിയതോടെ പോലീസ് സേനാ വിഭാഗത്തിലെ എല്ലാവരുടേയും വിവരങ്ങള് അവര്ക്ക് മുന്നിലുണ്ട്. പ്രത്യേക സാഹചര്യം കണക്കിലെടുത്ത് സ്ത്രീകളെ എത്രയും പെട്ടന്ന് പുറത്തെത്തിക്കണമെന്നാണ് നെതര്ലന്റ്സ് പോലീസ് വിഭാഗം അഭ്യര്ത്ഥിച്ചിട്ടുള്ളത്.